

VLADA REPUBLIKE HRVATSKE

Zagreb, 7. rujna 2023.

**PREDLAGATELJ:** Ministarstvo gospodarstva i održivog razvoja

**PREDMET:** Prijedlog uredbe o objavi Izmjene i dopune Dodatka A iz lipnja 2022. godine Stockholmske konvencije o postojanim organskim onečišćujućim tvarima

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 30. stavka 1. Zakona o sklapanju i izvršavanju međunarodnih ugovora („Narodne novine“, broj 28/96.), a u vezi s člankom 22. Stockholmske konvencije o postojanim organskim onečišćujućim tvarima („Narodne novine – Međunarodni ugovori“, broj 11/06.), Vlada Republike Hrvatske je na sjednici održanoj \_\_\_\_\_\_\_\_\_\_\_ 2023. donijela

**U R E D B U**

**o objavi Izmjene i dopune Dodatka A iz lipnja 2022. godine Stockholmske konvencije o postojanim organskim onečišćujućim tvarima**

**Članak 1.**

Objavljuje se Izmjena i dopuna Dodatka A Stockholmske konvencije o postojanim organskim onečišćujućim tvarima usvojena na desetom sastanku Konferencije stranaka Stockholmske konvencije o postojanim organskim onečišćujućim tvarima u lipnju 2022. godine, u izvorniku na arapskom, kineskom, engleskom, francuskom, ruskom i španjolskom jeziku.

**Članak 2.**

Tekst Izmjene i dopune Dodatka A iz lipnja 2022. godine iz članka 1. ove Uredbe, u izvorniku na engleskom jeziku i u prijevodu na hrvatski jezik, glasi:

**SC-10/13: Uvrštavanje perfluoroheksan sulfonske kiseline (PFHxS), njezinih soli i spojeva srodnih PFHxS-u**

*Konferencija stranaka,*

*Nakon razmatranja* profilarizika i ocjene upravljanja rizicima za perfluoroheksan sulfonsku kiselinu (PFHxS), njezine soli i spojeve srodne PFHxS-u, koje je dostavilo Povjerenstvo za razmatranje postojanih organskih onečišćujućih tvari, [[1]](#footnote-1)

*Imajući na umu* preporuke Povjerenstva za razmatranje postojanih organskih onečišćujućih tvari da se perfluoroheksan sulfonska kiselina (PFHxS), njezine soli i spojevi srodni PFHxS-u uvrste u Dodatak A Stockholmske konvencije o postojanim organskim onečišćujućim tvarima bez posebnih izuzeća,[[2]](#footnote-2)

*Odlučila je* izmijeniti i dopuniti dio I. Dodatka A Stockholmske konvencije o postojanim organskim onečišćujućim tvarima, uvrštavanjem perfluoroheksan sulfonske kiseline (PFHxS), njezinih soli i spojeva srodnih PFHxS-u bez posebnih izuzeća umetanjem sljedećeg retka kako slijedi:

|  |  |  |
| --- | --- | --- |
| *Kemikalija* | *Aktivnost* | *Posebno izuzeće* |
| Perfluoroheksan sulfonska kiselina (PFHxS), njezine soli i spojevi srodni PFHxS-u„Perfluoroheksan sulfonska kiselina (PFHxS), njezine soli i spojevi srodni PFHxS-u“ označava sljedeće:(i) Perfluoroheksan sulfonska kiselina (CAS br. 355-46-4, PFHxS), uključujući bilo koji od njezinih razgranatih izomera;(ii) Njezine soli;(iii) Sve tvari koje kao jedan od svojih strukturnih elemenata sadrže kemijsku skupinu C6F13SO2- i koje se potencijalno razgrađuju do PFHxS. | Proizvodnja | Nema |
| Uporaba | Nema |

**SC-10/13: Listing of perfluorohexane sulfonic acid (PFHxS), its salts and PFHxS-related compounds**

*The Conference of the Parties,*

*Having* considered the risk profile and the risk management evaluation for perfluorohexane sulfonic acid (PFHxS), its salts and PFHxS-related compounds as transmitted by the Persistent Organic Pollutants Review Committee,[[3]](#footnote-3)

*Taking note* the recommendation by the Persistent Organic Pollutants Review Committee that PFHxS, its salts and PFHxS-related compounds be listed in Annex A to the Stockholm Convention on Persistent Organic Pollutants without specific exemptions,[[4]](#footnote-4)

*Decides* to amend part I of Annex A to the Stockholm Convention on Persistent OrganicPollutants to list therein PFHxS, its salts and PFHxS-related compounds without specific exemptions by inserting the following row:

|  |  |  |
| --- | --- | --- |
| *Chemical* | *Activity* | *Specific exemption* |
| Perfluorohexane sulfonic acid (PFHxS), its salts and PFHxS-related compounds“Perfluorohexane sulfonic acid (PFHxS), its salts and PFHxS-related compounds” means the following:(i) Perfluorohexane sulfonic acid (CAS No. 355-46-4, PFHxS), including branched isomers;(ii) Its salts;(iii) Any substance that contains the chemical moiety C6F13SO2- as one of its structural elements and that potentially degrades to PFHxS. | Production | None |
| Use | None |

**Članak 3.**

Provedba Izmjene i dopune Dodatka A iz lipnja 2022. godine iz članka 1. ove Uredbe u djelokrugu je tijela državne uprave nadležnih za poslove zdravstva, gospodarstva, poljoprivrede, zaštite okoliša, vatrogastva i inspekcijske poslove.

**Članak 4.**

Izmjena i dopuna Dodatka A iz lipnja 2022. godine iz članka 1. ove Uredbe stupa na snagu u odnosu na Republiku Hrvatsku 16. studenoga 2023.

**Članak 5.**

Ova Uredba stupa na snagu osmoga dana od dana objave u „Narodnim novinama“.

KLASA:

URBROJ:

Zagreb,

Predsjednik

**mr. sc. Andrej Plenković,** v. r.

**OBRAZLOŽENJE**

**UREDBE O OBJAVI IZMJENE I DOPUNE DODATKA A IZ LIPNJA 2022. GODINE STOCKHOLMSKE KONVENCIJE O POSTOJANIM ORGANSKIM ONEČIŠĆUJUĆIM TVARIMA**

Republika Hrvatska je potvrdila Stockholmsku konvenciju o postojanim organskim onečišćujućim tvarima u studenom 2006. Zakonom o potvrđivanju Stockholmske konvencije o postojanim organskim onečišćujućim tvarima („Narodne novine-Međunarodni ugovori“, broj 11/06.) te postala stranka Konvencije 30. travnja 2007. („Narodne novine-Međunarodni ugovori“, broj 2/07.) (u daljnjem tekstu: Konvencija).

Provedba Zakona o potvrđivanju Konvencije u djelokrugu je tijela državne uprave nadležnih za poslove zaštite okoliša, poljoprivrede, šumarstva i vodnog gospodarstva, zdravstva te gospodarstva, rada i poduzetništva.

Člankom 22. stavkom 3. Zakona opisan je postupak predlaganja, usvajanja i stupanja na snagu daljnjih dodataka Konvenciji.

Republika Hrvatska nije u svojoj ispravi o ratifikaciji izjavila da će svaka izmjena i dopuna Dodataka A, B ili C stupiti na snagu nakon polaganja njezine isprave o ratifikaciji, prihvatu, odobrenju ili pristupu u odnosu na istu sukladno članku 25. stavku 4. Konvencije.

Izrađen je i Prijedlog odluke Vijeća o stajalištu koje treba zauzeti u ime Europske unije na desetom sastanku Konferencije stranaka Stockholmske konvencije o postojanim organskim onečišćujućim tvarima u pogledu prijedloga izmjene Dodatka A gdje se podupire:

* uvrštavanje perfluoroheksan sulfonske kiseline (PFHxS), njezinih soli i spojeva srodnih PFHxS-u u Dodatak A bez posebnih izuzeća.

Na desetom sastanku Konferencije stranaka Konvencije održanom u Ženevi od 6. do 17. lipnja 2022., Odlukom SC-10/13, usvojena je Izmjena i dopuna Dodatka A Konvencije.

U skladu s člankom 22. stavkom 3. (c) Konvencije, Izmjena i dopuna Dodatka A stupit će na snagu u odnosu na stranke Konvencije koje nisu podnijele obavijest u skladu s odredbama članka 22. stavka 3. (b), pa tako i u odnosu na Republiku Hrvatsku, 16. studenoga 2023.

Iz navedenoga slijedi, kako je navedena Izmjena i dopuna obvezujuća za Republiku Hrvatsku te je predložena objava Uredbe o objavi Izmjene i dopune Dodatka A iz lipnja 2022. godine Stockholmske konvencije o postojanim organskim onečišćujućim tvarima sukladno članku 30. stavku 1. Zakona o sklapanju i izvršavanju međunarodnih ugovora („Narodne novine“, broj 28/96.).

Provedba Uredbe o objavi Izmjene i dopune Dodatka A iz lipnja 2022. godine Stockholmske konvencije o postojanim organskim onečišćujućim tvarima neće utjecati na prihode i primitke, niti rashode i izdatke Državnog proračuna.

1. UNEP/POPS/POPRC.14/6/Add.1. i UNEP/POPS/POPRC.15/7/Add.1. [↑](#footnote-ref-1)
2. UNEP/POPS/COP.10/12, prilog. [↑](#footnote-ref-2)
3. UNEP/POPS/POPRC.14/6/Add.1 and UNEP/POPS/POPRC.15/7/Add.1. [↑](#footnote-ref-3)
4. UNEP/POPS/COP.10/12, annex. [↑](#footnote-ref-4)